Endon Mahmood - Wikipedia

# Endon Mahmood

### Dari Wikipedia bahasa Melayu

Datin Seri Endon Mahmood (24 Disember 1940 - 20 Oktober 2005) merupakan isteri kepada Perdana Menteri Malaysia, Datuk Seri Abdullah bin Haji Ahmad Badawi.

## [Sunting] Riwayat hidup

Endon berkahwin dengan Abdullah pada 19 April 1967. Di sebelah beliau ialah Sultan Selangor dan permaisuri serta Tun Abdul Razak

Endon dilahirkan dalam keluarga campuran Melayu - Jepun. Beliau menerima pendidikan awal di Sekolah Anglo Chinese (yang kini dikenali sebagai "Sekolah Kebangsaan Methodist"), Kampar, Perak, dan melanjutkan pelajaran pada peringkat menengahnya di St Mary’s Secondary Girls' School di Kuala Lumpur.

Endon mendirikan rumah tangga dengan Abdullah pada 1965 ketika masih berkhidmat sebagai kakitangan kerajaan. Beliau bersara pilihan daripada Jabatan Perkhidmatan Awam pada 1976.

### [Sunting] Pencapaian

Ketika hayatnya, beliau amat aktif dalam kerja amal dan kemasyarakatan serta giat mempromosi seni fabrik warisan negara, termasuk batik dan kebaya nyonya. Endon telah dipilih "Tokoh Jarum Berlian Malaysia 2004" kerana daya usahanya memartabatkan seni warisan negara. Di persada antarabangsa, namanya begitu sinonim dengan kebaya nyonya, batik dan songket.

Minat terhadap hasil seni tangan rakyat tempatan yang bersemi di jiwanya sejak zaman remaja mendorong Endon mengumpul dan menganjurkan pameran pelbagai jenis busana. Koleksinya dikumpul dan dirakamkan dalam sebuah buku berjudul "The Nyonya Kebaya" yang dihasilkan pada bulan November 2002. Ia disusuli pula dengan satu simposium dan pameran di Balai Seni Lukis Negara pada 2003. Buku itu diulang terbit pada Mac 2005 dengan tajuk baru, "A Century of Straits Chinese Costume".

Endon adalah pengasas dan pengerusi Yayasan Budi Penyayang Malaysia (PENYAYANG) serta turut dilantik sebagai Canselor Universiti Terbuka Malaysia sejak Disember 2004.

Beliau juga berminat dalam bidang pertanian dan sebagai mengenang jasanya, Institut Penyelidikan dan Pembangunan Pertanian (Mardi) menamakan baka orkid baru dengan nama beliau, Orkid Mokara Datin Seri Endon.

Beliau turut mengabadikan diri dalam kegiatan antarabangsa seperti Tabung Kebajikan Bosnia, Tabung Kanak-Kanak Korea Utara, Tabung Kebajikan Kosovo dan Penaung Wanita ASEAN.

Dalam negara, beliau menerajui dan menjadi penaung beberapa persatuan termasuk:

- Persatuan Pandu Puteri Islam Malaysia
- Persatuan Bulan Sabit Merah Malaysia (PBSMM)
- Persatuan Wanita Antarabangsa Kuala Lumpur
- Pertubuhan Tindakan Wanita Islam Malaysia
- Pertubuhan Kesihatan Kanak-Kanak Kebangsaan Malaysia
- Persatuan Penulis Wanita Muda
- Penaung Puspanita
- Penaung Persatuan Wanita Kementerian Luar (Perwakilan).

Anugerah lain yang pernah diterima oleh Endon termasuklah Pingat Emas Tun Fatimah daripada "Majlis Kebangsaan Pertubuhan-Pertubuhan Wanita Malaysia" (NCWO) pada Ogos 2004 dan Ijazah Kehormat Doktor Kemanusiaan dari Universiti Teknologi Malaysia (UTM) pada Ogos 2004.

### [Sunting] Penyakit barah

Keluarga Endon

Pada 17 April 2002, Endon menjalani pembedahan membuang payu dara bersama noda-noda limfa dan otot-otot di ketiak berdekatan di St John's Medical Center, Los Angeles, Amerika Syarikat. Saudara kembarnya (entah kakak ataupun adik perempuan) yang lebih awal didiagnosiskan dengan penyakit yang sama telah meninggal dunia pada Januari 2003. Endon turut menjalani 33 sesi radiasi dan fisioterapi serta urutan limfa, iaitu rawatan yang sangat penting selepas pembedahan itu di hospital yang sama.

Endon meninggal dunia pada 20 Oktober 2005 bersamaan dengan 16 Ramadhan 1426 Hijrah akibat kanser payu dara, 18 hari selepas pengembaliannya ke Malaysia. Beliau yang meninggal dunia pada umur 64, menghembus nafas terakhir pada jam 7.50 pagi di depan keluarga:

- Datuk Seri Abdullah Ahmad Badawi;
- dua anaknya, Kamaluddin dan Nori;
- menantu Azrene Abdullah dan Khairy Jamaluddin;
- empat cucunya; serta
- ibunya, Datin Mariam Abdullah.

Endon dikebumikan di Perkuburan Muslim Putrajaya di Taman Selatan, Precinct 20, Putrajaya selepas solat Asar.

Diperolehi daripada "http://ms.wikipedia.org../../../e/n/d/Endon_Mahmood_d6b6.html"

Kategori: Isteri tokoh Malaysia

##### Views

- Rencana
- Perbincangan
- Semakan terkini

##### Cari

##### Bahasa lain

- Bahasa Indonesia
- English